Public procurement notice: Contract Notice
Published: 2023-10-31
Buyer: Vores Bolig v/ Domea.dk
Country: DK
Contract type: Works
Procedure: Competitive procedure with negotiation
CPV classification: 45200000: Building and civil engineering work | 45211000: Construction work for multi-dwelling buildings | 45211310 | 45211340
Submission deadline: 2023-12-01
Award criteria: The most economic tender

Technical requirements: Roboty budowlane w zakresie wznoszenia kompletnych obiektów budowlanych lub ich części oraz roboty w zakresie inżynierii lądowej i wodnej
Ombygning og renovering af 402 almene boliger, udført som spredt bebyggelse i form af rækkehusbebyggelser.
Bebyggelsen er opført i Græse Bakkeby, 3600 Frederikssund på adresserne Bybakken 1-176, Byhøjen 2-104 og Dalskrænten 1-224.
Projektet opføres af det almene boligselskab Vores Bolig v/ Domea.dk, og med Sweco Danmark som totalrådgiver.
Projektet udbydes som hovedentreprise jf. udbudsloven i et EU-udbud med forhandling og indledende prækvalifikation.
Arbejdet omfatter renovering og ombygning af 402 almene boliger, hvoraf 61 boliger konverteres til tilgængelige boliger jf. vedtaget helhedsplan.
Den samlede bebyggelse består af 78 blokke, bestående af 2-9 boliger i hver blok. Der er i alt 20 forskellige boligtyper, der varierer i størrelse fra omkring 28 m² til 110 m² brutto.
Projektet omfatter bl.a. efterisolering, facaderenovering, tagarbejder, ventilationsarbejder og reetableringsarbejder for landskabet omkring boligerne.
Hvis bygherre modtager konditionsmæssige ansøgninger fra mere end 5 egnede ansøgere, vil bygherre foretage en begrænsning i antallet af ansøgere, der bliver opfordret til at afgive tilbud på opgaven, til fem (5).Udvælgelsen af ansøgere vil ske på baggrund af en samlet vurdering af ansøgernes referencer i forhold til den udbudte opgave, jf. beskrivelsen i udbudsbekendtgørelsen pkt. II.1.4) samt pkt. III.1.3). Det bemærkes, at såfremt de fremsendte oplysninger er uklare eller uforståelige, kan dette blive tillagt negativ betydning ved vurderingen i udvælgelsesprocessen.
Der sker ikke opdeling i delaftaler, idet der ønskes en hovedentreprise, hvor hovedentreprenøren koordinerer alle arbejder.
Hvis ansøger baserer sig på andre enheders økonomiske og finansielle kapacitet, skal nøgletallene ovenfor afgives for disse enheder i et særskilt ESPD. Såfremt ansøger baserer sig på en anden enhed i økonomisk henseende, hæfter denne solidarisk med ansøger.
Hvis ansøgning indgives af en sammenslutning af virksomheder, skal nøgletallene afgives for hver af de deltagende virksomheder i særskilte ESPD'er. Det er i den forbindelse et krav, at hver af de deltagende virksomheder opfylder mindstekravet om en gennemsnitlig positiv egenkapital i de seneste tre disponible regnskabsår. De i sammenslutningen eller konsortiet deltagende virksomheder påtager sig solidarisk hæftelse.
Det er endvidere et mindstekrav, at ansøger har haft en gennemsnitlig positiv egenkapital i de seneste tre disponible regnskabsår.
Ansøger skal dokumentere relevant erfaring inden for boligbyggeri. Erfaring med almene boliger og renoveringsprojekter vægtes positivt.
Dokumentation for relevant erfaring skal bestå af referencer angående tilsvarende renovering og ombygning af almene boligbyggerier. Det er også muligt at vedlægge referencer fra andre typer byggerier af tilsvarende størrelse og/eller kompleksitet, men relevans vægtes positivt.